Ses sterf toe taxi vol sangomas rol | Nuus24
Ses sterf toe taxi vol sangomas rol
Seun (5) sterf in tref-en-trap ná kerkdiens
Voetganger naby Colesberg doodgery
Twee sterf in Sedgefield-ongeluk
Johannesburg – Ses mense het gesterf en agt ander insittendes is beseer toe ‘n minibustaxi op die N1 in Diepkloof gerol het, het paramedici gesê.ER24 het in ‘n verklaring gesê die ‘n taxi het Maandagoggend die pad verlaat voordat dit 'n paar keer gerol het.Een van die beseerdes sê die passasiers in die taxi was sangomas wat op pad was na ‘n ritueel in Zandspruit, het Sapa intussen berig.Luidens die verklaring is die meeste van die insittendes uit die taxi geslinger.Paramedici het ses mense op die toneel dood verklaar. ‘n Kind wat vermoedelik drie jaar oud is, is onder die slagoffers. Twee bokke was ook in die voertuig ten tyde van die ongeluk. Reddingswerkers het een van die diere uit die voertuig bevry nadat die bok in die wrak vasgekeer is.Luidens die verklaring is die Dierebeskermingsvereniging (DBV) ook na die toneel ontbied. Die oorblywende agt insittendes het verskeie beserings – van skaafplekke en kneusplekke tot rug- en nekbeserings – opgedoen. Die passasiers is op die toneel behandel voordat hulle na mediese fasiliteite geneem is.Sapa berig die bestuurder is van strafbare manslag aangekla.ER24 sê die polisie sal die ongeluk verder ondersoek. Volg Nuus24 op Twitter - Nuus24
Lees meer oor: taxi-ongelukke | ongelukke | padsterftes VOLGENDE OP NUUS24X